خواجہ پرویز

خواجہ پرویز (پیدائش: 28 دسمبر 1932ء— وفات: 20 جون 2011ء) ایک مایہ ناز پاکستانی فلمی نغمہ ساز غنائی شاعر اور نغمہ نگار تھے جنھوں نے اردو اور پنجابی دونوں زبانوں کی فلموں کے لیے موسیقی دی۔ ان کا پیشہ ورانہ کیریئر 40 سال پر محیط ہے۔ Khawaja Pervez dies  The Nation (newspaper), Published 2 June 2011, Retrieved 18 December 2017Khawaja Pervez remembered Pakistan Today (newspaper), Published 20 June 2012, Retrieved 18 December 2017https://www.bbc.com/urdu/entertainment/2011/06/110620_khawaja_pervaiz_death_zs

 پیدائش 
28 دسمبر 1932ء میں ہندوستان کے شہر امرتسر کے ایک کشمیری گھرانے میں پیدا ہوئے۔
ان کا اصل نام خواجہ غلام محی الدین تھا اور وہ پرویز تخلص کیا کرتے تھے۔
پھر یہی تخلص ان کی پہچان بن گیا اور یوں وہ فلمی دنیا میں خواجہ پرویز کے نام سے مشہور ہوئے۔https://urdu.arynews.tv/death-anniversary-khawaja-parvez/

 تعلیم 
انھوں نے 1954ء میں دیال سنگھ کالج سے گریجویشن کی جہاں اس وقت کے معروف ہدایت کار ولی کے صاحبزادے ظفر اقبال بھی زیر تعلیم تھے،https://www.bbc.com/urdu/entertainment/2011/06/110620_khawaja_pervaiz_death_zs

 ہدایت کاری 
خواجہ پرویز کی ظفر اقبال سے دوستی تھی جس کی وجہ سے ان کی ہدایت کار ولی تک رسائی ہوئی اور انھوں نے 1955ء میں انھیں اپنا اسسٹنٹ رکھ لیا اور یوں ایک طرح سے ان کی فلمی کیئریر کا آغاز ہوا۔

اس دوران انھوں نے تین پنجابی فلمیں’گڈی گڈا‘،’لکن میٹی‘اور سوہنی کمہارن مکمل کروائیں لیکن پھر وہ فلمی ادارہ ہی بند ہو گیا جس میں خواجہ پرویز کام کر رہے تھے۔

لاہور کی فلمی دنیا میں اسسٹنٹ ڈائریکٹروں کی تعداد ہزاروں میں ہوگی لیکن ان میں سے بہت کم اپنا کیریئر بنا پاتے ہیں۔ خواجہ پرویز ان خوش قسمت اسسٹنٹ ڈائریکٹرز میں شمار ہوتے ہیں جنھوں نے ہدایت کاری میں نہ سہی لیکن نغمہ نگاری میں اپنی کامیابی کے جھنڈے گاڑ دیے،https://www.nawaiwaqt.com.pk/21-Jun-2011/15157

 نغمہ نگاری 
تقسیم ہند کے بعد وہ اپنے اہل خانہ کے ہمراہ پاکستان آگئے اور لاہور کو اپنا مسکن بنایا۔ ان دنوں لاہور فلمی صنعت کا گڑھ تصور کیا جاتا تھا۔

وہ معروف نغمہ نگار سیف الدین سیف کے اسسٹنٹ اور شاگرد بن گئے۔ ان کی طبعیت پہلے سے ہی نغمہ نگاری کی طرف مائل تھی اور سیف الدین سیف کی شکل میں انھیں جیسے من کی منزل مل گئی۔

سب سے پہلے ہدایت کار دلجیت مرزا نے اپنی فلم ’رواج‘ کے گیت ان سے لکھوائے۔اس فلم میں مالا کی آواز میں گایا گیا ان کا تحریر کردہ گیت ’کہتا ہے زمانہ کہیں دل نہ لگانا‘ بہت مقبول ہوا۔اس گانے کی دھن ماسٹر عنایت نے بنائی تھی۔

بعد ازاں خواجہ پرویز شباب کیرانوی کے ادارے سے منسلک ہو گئے جہاں ایم اشرف جیسے عظیم موسیقار بھی تھے۔ یہاں خواجہ پرویز کے لکھے گیت ایک کے بعد ایک ہٹ ہوتے چلے گئے۔

نوجوان خواجہ پرویز 1950ء کی دہائی میں گیت نگاری سے وابستہ ہو گئے مگر ان کو فلمی شاعر کے طور پر حقیقی پہچان ان کے 1964ء میں لکھے گئے نغمے ”تم ہی ہو محبوب میرے، میں کیوں نہ تمھیں پیار کروں“ سے ملی۔
خواجہ پرویز نے 10 ہزار سے زائد فلمی نغمے تحریر کیے۔ انھیں یہ کمال حاصل تھا کہ وہ بیک وقت اردو اور پنجابی دونوں زبانوں میں گیت نگاری کرتے تھے۔
اگر کہیں ’’پیار بھرے دو شرمیلے نین‘‘ اور ’’ جب بھی کوئی پیار سے بلائے گا‘‘ گنگنائے گئے تو کہیں ”سُن وے بلوری اکھ والیا“ اور ”او وے سونے دے یا کنگنا“ گائے گئے۔
مسرت نذیر کے شادی بیاہ کے گیتوں کی معروف البم کے نغمے بھی خواجہ پرویز نے ہی تحریر کیے تھے اور استاد نصرت فتح علی خان نے بھی خواجہ پرویز کے کئی مقبول نغمے گائے جن میں
 ”اکھیاں اڈیک دیاں دل واجاں مار دا“
 " جب کوئی پیار سے بلائے گا"
 ،"کسے دا یار نہ وچھڑے"،"
 ماہی آوے گا"،
 "میری چیچی دا چھلا ماہی لاہ لیا"
 ،"،’’تم ہی محبوب میرے‘‘،’
 ’تیرے بنا یوں گھڑیاں بیتیں جیسے صدیاں بیت گئیں‘‘۔،
 دو دل اک دوجے کولوں دور ہو گئے

جیسے مقبول گیت شامل ہیں ۔

ملکہ ترنم نورجہاں ، مہدی حسن اور فلمی صنعت کے تقریباً سبھی اہم گلوکاروں نے خواجہ پرویز کے لکھے ہوئے گیت گائے۔
حالیہ برسوں میں پاکستانی فلمی صنعت روبہ زوال ہوئی تو خواجہ پرویز نے گیت نگاری مختصر کی اور اسٹیج کے لیے لکھنا شروع کر دیا۔
انھوں نے نصف صدی تک پاکستانی فلمی صنعت کی بطور گیت نگار خدمت کی۔
وہ ایک باغ و بہار شخصیت تھے۔ وہ جس محفل میں ہوتے جان محفل بن جاتے۔ ان کے برجستہ جملے دوستوں کے لبوں پر مسکراہٹیں بکھیرتے تھے۔https://urdu.arynews.tv/death-anniversary-khawaja-parvez/

 ان کے کچھ مقبول گیت 
 نغمہ  گلوکار  موسیقی  فلم اور سالتم ہی ہو محبوب میرے<ref>[https://www.imdb.com/title/tt1207914/soundtrack?ref_=tt_trv_snd Khawaja Pervez Soundtrack of film  (1966) on IMDb website] Retrieved 18 دسمبر 2017</ref>||آئرین پروین اور مسعود رانا||ایم اشرف|| فلم آئینہ (1966)
|-
|"میری چیچی دا چھلا ماہی لا لیا"||نور جہاں||ایم اشرف|| فلم دھی رانی (1969)
|-
|سن وے بلوری اکھ والیانور جہاںطافو فلم انورا (1970)دل وی دھک دھک پائے دھمالاںKhawaja Pervez Soundtrack on IMDb website Retrieved 18 دسمبر 2017||نور جہاں||طافو|| فلم پہلوان جی ان لندن (1971)
|-
|وے سب توں سوہنیا, ہائے وے من موہنیا||تصور خانم||نذیر علی|| فلم رنگیلا (1970)
|-
|اکھ لڑی بدو بدی, موقع ملے کدی کدی||نور جہاں||بخشی وزير|| فلم بنارسی ٹھگ (1973)
|-
|نشیاں نے ساڑیا||مسعود رانا|| بخشی وزير|| فلم بنارسی ٹھگ (1973)
|-
|پیار بھرے دو شرمیلے نینTribute to Khawaja Pervez The Express Tribune (newspaper)، Published 20 جون 2016, Retrieved 18 دسمبر 2017||مہدی حسن|| رابن گھوش|| فلم چاہت (1974)
|-
|میری ویل دی قمیص اج پاٹ گئی اے||نور جہاں||طافو|| فلم ڈاڈا (1977)
|-
|یہی ہے پیارے زندگی, کبھی ہیں غم کبھی خوشیاخلاق احمدکمال احمد فلم پرنس (1978)جے میں ہوندی ڈھولنا سونے دی تویتڑینور جہاںوجاہت عطرے فلم شعلے (1984)ماہی آوے گا میں پھلاں نال دھرتی سجاواں گینور جہاںنذیر علی فلم قیدی (1986)میرا لونگ گواچامسرت نذیروزير افضل  پاکستان ٹیلی ویژن نیٹ ورک پروڈکشنسانوں اک پل چین نہ آوے سجناں تیرے بنانصرت فتح علی خاننصرت فتح علی خان 1993 رلیزاکھیاں اڈیکدیاںنصرت فتح علی خاننصرت فتح علی خان
 سٹیج شوز 
پاکستانی فلمی صنعت میں بحران کی وجہ سے فلمی گانے لکھنا تو تقریباً ختم تھا تاہم خواجہ پرویز نے اس دوران کئی مشہور اسٹیج ڈرامے تحریر کیے اور ان دنوں وہ اسٹیج شوز کی میزبانی بھی کر رہے تھے

 وفات 
خواجہ پرویز 20 جون 2011ء کی شام اپنے چاہنے والوں کو سوگوار چھوڑ کر اس دنیا سے رخصت ہو گئے۔ لاہور کے میانی صاحب قبرستان میں سپرد کیے گئے، خواجہ پرویز ذیایبطس کے مرض میں مبتلا تھے اور ایک ہفتے سے لاہور کے میو ہسپتال میں زیرِ علاج تھے۔https://www.nawaiwaqt.com.pk/21-Jun-2011/15157
اچانک ان کی طبعیت مزید بگڑ گئی اور انھیں انتہائی نگہداشت کے یونٹ میں لے جایا گیا جہاں وہ جانبر نہ ہو سکے۔ انھوں نے اپنے سوگواروں میں پانچ بیٹے اور چھ بیٹیاں چھوڑیں۔https://www.bbc.com/urdu/entertainment/2011/06/110620_khawaja_pervaiz_death_zs

 حوالہ جات 

 بیرونی روابط 
 Filmography of Khawaja Pervez on IMDb website

زمرہ:1930ء کی پیدائشیں
زمرہ:1932ء کی پیدائشیں
زمرہ:2011ء کی وفیات
زمرہ:پاکستانی اردو شعرا
زمرہ:پاکستانی غنائی شعرا
زمرہ:پاکستانی نغمہ نگار
زمرہ:پنجابی زبان کے شعرا
زمرہ:پنجابی شخصیات
زمرہ:میانی صاحب قبرستان میں مدفون شخصیات
زمرہ:نگار اعزاز جیتنے والی شخصیات
زمرہ:ویکی ڈیٹا سے مختلف مختصر وضاحت
زمرہ:امرتسر کے موسیقار
زمرہ:صوبہ پنجاب (برطانوی ہند) کی شخصیات
زمرہ:پاکستانی مرد نغمہ نگار